text: Gå og giv penge til hjertesyge børn
  13 oktober 2012 kl. 07.27
  ECCO Walkathon i Kolding samlede lørdag 150.000 kroner ind til SOS Børnebyerne, WWF Verdensnaturfonden og Børnehjertefonden. 2.506 deltagere støttede op om den gode sag ved i fællesskab at gå henholdsvis seks eller ti kilometer.
  2.506 gå-entusiaster havde i dag valgt at begynde efterårsferien med en gå tur igennem Koldings smukke natur for at støtte SOS Børnebyerne, WWF Verdensnaturfonden og Børnehjertefonden. ECCO donerede 7,50 krone per tilbagelagt kilometer, og det lykkedes deltagerne at samle i alt 150.000 kroner sammen. Pengene går til ECCO huset i Burundi, pandaens bevarelse og hjælp til børn med hjertefejl. 
  For sjette år i træk stod Kolding i velgørenhedens tegn, da ECCO Walkathon blev afviklet lørdag. 
  - ECCO Walkathon skal inspirere til både en aktiv livsstil, samtidigt med at man gør noget godt for andre. Det er jo efterhånden en tradition, at efterårsferien i Kolding starter med ECCO Walkathon, siger Lars Flemming Hansen, butiksindehaver af ECCO butikken i Kolding. 
  Start og mål var fra Akseltorv i Kolding både til seks km og ti km ruten.
  